Lae pankrea telling en lae spiertonus |Health24
Lae pankrea telling en lae spiertonus
My seun (4 jaar) het die afgelope jaar kroniese diarree gehad en hy weeg tans maar 15 kg. Verskeie toetse is op hom gedoen- vetabsorpsie toetse, sweettoetse, ens. Na verskeie bloed en stoelgang toetse is uitgeving dat sy pankrea telling 57 is (minimum moet 200 wees). Daar is ook 'n ERCP op hom gedoen, maar sy pankreas, galblaas, ens. het normaal vertoon. Wat kan andersins die rede wees vir die lae pankrea lesing? Hy is ook in 1999 met 'n lae spiertonus gediagnoseer en ontvang die afgelope 3 jaar al arbeids, spraak en fisioterapie om sy ontwikkelingspeil op datum te kry. Kon die pankrea probleem moontlik nog altyd onderliggend wees en die rede vir die lae spiertonus wees?
Vuurhoutjie, ek twyfel of die pankreas probleem die lae spiertonus veroorsaak, maar dit mag deel wees van dieselfde probleem. Die chroniese diarree mag die oorsaak wees van die verlaagde pankreas ensiem, maar ek kan nie met sekerheid sê nie. Dit is 'n gekompliseerde geval hierdie en nie iets wat ek met gemak oor die Net sal kan hanteer nie. Die beste sal wees om 'n tweede opinie by 'n pediater of 'n pediatriese neuroloog te kry. Ek kan jou name gee as jy in of om Pretoria bly, maar anders sal jy jou dokter moet gaan sien. Sterkte.